nahid-hub/BLUGE-bengali-wikipedia-section-title-prediction huggingface dataset:
গুপ্ত ও পাল রাজবংশ সহ ভারতীয় উপমহাদেশের একাধিক রাজবংশ পাটলীপুত্র থেকে রাজ্য শাসন করেছিলেন। গুপ্ত সাম্রাজ্যের পতনের পর পাটলীপুত্রের ভবিষ্যত অনিশ্চিত হয়ে পড়েছিল। ১২শ শতাব্দীতে বখতিয়ার খিলজি পাটনা দখল করে বহু প্রাচীন শিক্ষাকেন্দ্র ধ্বংস করে দেন। এরপরই পাটলীপুত্র রাজনৈতিক ও সাংস্কৃতিক কেন্দ্রের মর্যাদা হারায়।

১০শ শিখ গুরু গোবিন্দ সিং (২২ ডিসেম্বর, ১৬৬৬ – ৭ অক্টোবর, ১৭০৮) পাটনায় জন্মগ্রহণ করেছিলেন। তার প্রকৃত নাম ছিল গোবিন্দ রাই। তার পিতা ছিলেন ৯ম শিখ গুরু তেগ বাহাদুর ও মা ছিলেন গুজরি। তার জন্মস্থান পাটনা সাহিব শিখদের পবিত্রতম তীর্থস্থানগুলির অন্যতম।

মুঘল শাসনকালে দিল্লি থেকেই শাসনকার্য চালানো হত। মধ্যযুগে পাঠান সম্রাট শের শাহ সুরির রাজত্বকালে পাটনার উন্নতি ঘটে। ১৬শ শতাব্দীর মধ্যভাগে তিনি পাটনার হৃতগৌরব পুনরুদ্ধার করেছিলেন। তিনি একটি দুর্গ নির্মাণ করেন এবং গঙ্গাতীরে একটি শহর প্রতিষ্ঠা করেন। পাটনায় শের শাহের দুর্গটি আর নেই। তবে শের শাহ সুরি মসজিদটি আছে। এই মসজিদটি আফগান স্থাপত্যশৈলীতে নির্মিত। ১৫৭৪ সালে মুঘল সম্রাট আকবর পাটনায় আসেন বিদ্রোহী আফগান নেতা দাউদ খানকে দমন করতে। আকবরের রাজসভার সভা-ইতিহাসকার তথা "আইন-ই-আকবরি" গ্রন্থের রচয়িতা আবুল ফজল পাটনা শহরটিকে কাগজ, পাথর ও কাচ শিল্পের একটি বর্ধিষ্ণু কেন্দ্র হিসেবে উল্লেখ করেন। তিনি পাটনায় উৎপন্ন এক বিশেষ ধরনের চালের উচ্চ মানের কথাও উল্লেখ করেছেন। এই চালটি ইউরোপে পাটনা চাল নামে পরিচিত।

১৬২০ সাল নাগাদ পাটনা ‘বাংলার বৃহত্তম বাণিজ্যশহর’ হিসেবে পরিচিত হয়। সমগ্র উত্তর ভারতে পাটনার পরিচয় হয় ‘বাংলার বৃহত্তম শহর ও সবচেয়ে বিখ্যাত বাণিজ্যকেন্দ্র।’ কলকাতা প্রতিষ্ঠার আগে পর্যন্ত পাটনা এই মর্যাদা ধরে রেখেছিল। মুঘল সম্রাট আওরঙ্গজেব তার প্রিয় নাতি মুহাম্মদ আজিমের অনুরোধে এই শহরের নাম পরিবর্তন করে রাখেন আজিমাবাদ। ১৭০৪ সালে আজিম পাটনায় সুবেদার হিসেবে প্রেরিত হন। পাটনা বা আজিমাবাদে কিছু হিংসাত্মক ঘটনা ঘটেছিল। ফিলিপ ম্যাসন তার "দ্য ম্যান হু রুলড ইন্ডিয়া" গ্রন্থে এই ধরনের কিছু ঘটনার বিবরণ দিয়েছেন। “আওরঙ্গজেব অ-মুসলমানেদের উপর জিজিয়া কর পুনঃস্থাপিত করেছিলেন। এই কর দেওয়া ছিল বাধ্যতামূলক। পাটনায় কুটির প্রধান পিকক এই কর দিতে অস্বীকার করায় তাঁকে বন্দী করা হয় এবং খালি মাথায় ও খালি পায়ে রাস্তা দিয়ে হাঁটতে বাধ্য করা হয়। নানা ভাবে অসম্মান করার পর তাঁর থেকে কর আদায় করে তাঁকে ছেড়ে দেওয়া হয়।” যদিও এই সময় নাম ছাড়া পাটনার পরিবর্তন সামান্যই হয়েছিল। মুঘল সাম্রাজ্যের পতনের পর পাটনার কর্তৃত্ব বাংলার নবাবদের হাতে চলে যায়। তারা এই শহরের উপর করভার বৃদ্ধি করেছিলেন। কিন্তু তা সত্ত্বেও পাটনার বাণিজ্যিক গুরুত্ব কিছুমাত্র হ্রাস পায়নি। ১৮১১-১২ নাগাদ পাটনার নদী তীরে তেকারি রাজের প্রাসাদ থেকে পাটনা নিয়ন্ত্রিত হত।

সঠিক অনুচ্ছেদ শিরোনাম কোনটি?
titleA. বায়ু দূষণ
titleB. ব্রিটিশ যুগ
titleC. মধ্যযুগ
titleD. মৌর্য সাম্রাজ্য ও আদি মধ্যযুগ
উত্তর: titleC
ফুকুই জাপানের অপেক্ষাকৃত কম বসতিপূর্ণ প্রশাসনিক অঞ্চলগুলির মধ্যে অন্যতম। ২০১৫ এর সেপ্টেম্বরের হিসেব অনুযায়ী এখানে ২,৮১,৩৯৪ টি বাড়িতে মোট ৭,৮৫,৫০৮ জন বাসিন্দা ছিলেন। জাপানের অবশিষ্টাংশের মত ফুকুইও ক্রমহ্রাসমান জনসংখ্যা ও ক্রমবর্ধমান প্রবীণ জনসংখ্যা নিয়ে সমস্যায় ভুগছে। ২০১৫ এর জুলাই মাসে ২৮.৬% মানুষের বয়স ছিল ৬৫ এর বেশি। এছাড়া ২০১০ এর অক্টোবরের ৮,০৬,০০০ জনের নিরিখে ২০১৫ এর জনসংখ্যা ছিল ২.৬% কম।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. জনপরিসংখ্যান
titleC. প্রাগৈতিহাস
titleD. অর্থনীতি
উত্তর: titleB
২০০৬ সালের বিধানসভা নির্বাচনে, সিপিআই (এম) -এর ইনসার আলি বিশ্বাস হরিহরপাড়া কেন্দ্র থেকে জয়লাভ করেন নিকটবর্তী প্রতিদ্বন্দ্বী কংগ্রেসের নিয়ামত শেখকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। নির্দলের নিয়ামত শেখ ২০০১ সালে সিপিআই (এম) -এর নিজামউদ্দিনকে পরাজিত করেন। সিপিআই (এম) -এর মোজাম্মেল হক ১৯৯৬ সালে কংগ্রেসের মান্নান হোসেনকে, ১৯৯১ সালে কংগ্রেসের খানারুল হোসেনকে এবং ১৯৮৭ সালে কংগ্রেসের শেখ ইমাজউদ্দিনকে পরাজিত করেন। কংগ্রেসের শেখ ইমাজউদ্দিন ১৯৮২ সালে সিপিআই (এম) -এর মোজাম্মেল হককে পরাজিত করেন এবং ১৯৭৭ সালে এসইউসি'র আবু রাইহান বিশ্বাসকে পরাজিত করেন।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ২০১১
titleC. ১৯৭৭-২০০৬
titleD. ১৯৫১-১৯৭২
উত্তর: titleC
মুসলিম সেনাবাহিনী ৬৩০ খ্রিস্টাব্দে মক্কায় প্রবেশ করে এবং তা বিজয় করে। ৬২৮ সালে মক্কার কুরাইশদের এবং মদিনার মুসলিম সম্প্রদায়ের মধ্যে হুদায়বিয়ার সন্ধি নামে একটি চুক্তি স্বাক্ষরিত হয়েছিল। "হুদায়বিয়ার চুক্তি" স্বাক্ষরের পরে মক্কা ও মদিনার মধ্যে সম্পর্কের উন্নতি সত্ত্বেও, কুরাইশরা ১০ বছরের শান্তি চুক্তি লঙ্গন করে তাদের মিত্র "বকর" উপজাতিরা মুসলিমদের মিত্র "খুজাহ" গোত্রকে আক্রমণ করে। যাহা হউক মুহাম্মদ (সা.) চুক্তিটির লঙ্গন করেছে বলে মনে করেন। মক্কার কুরাইশ নেতা আবু সুফিয়ান জানতেন যে পাল্লা এখন মুহাম্মদের অনুকূলে রয়েছে, তাই তিনি চুক্তি পুনঃস্থাপনের জন্য মদীনায় যান কিন্তু মুহাম্মদ (সা.) পুনঃস্থাপনে অস্বীকৃতি জানায় ফলে আবু সুফিয়ান খালি হাতে মক্কায় ফিরে আসেন। যখন তিনি জানতে পারেন যে ১০,০০০ সৈন্যের একটি মুসলিম বাহিনী মক্কার দিকে যাত্রা করছে, তখন তিনি ইসলাম গ্রহণ করেন এবং  দখল এড়ানোর জন্য মক্কার ক্ষমতা হস্তান্তর নিয়ে আলোচনা করেন। মুহাম্মদ (সা.) মক্কাবাসীদের প্রতি উদারতা দেখান, কেবল দাবি করেছিলেন যে কাবার আশেপাশের পৌত্তলিক প্রতিমা ধ্বংস করা হবে, এখন আর সেখানে কোন মূর্তি নেই।

সঠিক অনুচ্ছেদ শিরোনাম কোনটি?
titleA. ইতিহাস
titleB. মক্কা দখল (মক্কা বিজয়)
titleC. ফলাফল
titleD. হুনাইনের যুদ্ধ
উত্তর: titleB
বন্দী অবস্থায় ১৯৬২-র ২৬ অক্টোবর থেকে ২ নভেম্বর পর্যন্ত বন্যাদুর্গতদের সাহায্য ও পাটের ন্যায্যমূল্যসহ বিভিন্ন দাবিতে অনশন ধর্মঘট পালন করেন। ৩ নভেম্বর মুক্তিলাভ করেন এবং ন্যাশনাল ডেমোক্রাটিক ফ্রন্ট-এর রাজনৈতিক প্রক্রিয়ার সাথে জড়িত হন। ১৯৬৩-র মার্চ মাসে আইয়ুব খানের সাথে সাক্ষাত করেন। একই বছর ২৪ সেপ্টেম্বর চীনের বিপ্লব দিবস-এর উৎসবে যোগদানের জন্য ঢাকা ত্যাগ করেন এবং চীনে সাত সপ্তাহ অবস্থান করেন। ১৯৬৪-র ২৯ ফেব্রুয়ারি ন্যাশনাল আওয়ামী পার্টি পুনরুজ্জীবিত করে দলের সভাপতির দায়িত্বভার গ্রহণ করেন এবং একই বছর ২১ জুলাই সম্মিলিত বিরোধী দল (কপ) গঠনে ভূমিকা পালন করেন। ১৯৬৫-র ১৭ জুলাই আইয়ুব খানের পররাষ্ট্র নীতির প্রতি সমর্থন জ্ঞাপন করেন। ১৯৬৬-তে শেখ মুজিবুর রহমানের উপস্থাপিত ছয় দফা কর্মসূচীর বিরোধিতা করেন। ১৯৬৭-র ২২ জুন কেন্দ্রীয় সরকার রেডিও এবং টেলিভিশন থেকে রবীন্দ্র সঙ্গীত প্রচার বন্ধ করার নির্দেশ জারি করলে এর প্রতিবাদ করেন। ১৯৬৭-র নভেম্বর-এ ন্যাপ দ্বি-খন্ডিত হলে চীনপন্থি ন্যাপের নেতৃত্ব গ্রহণ করেন। ১৯৬৯ সালে আইয়ুব বিরোধী আন্দোলনে মাওলানা ভাসানী বলিষ্ঠ ভূমিকা পালন করেন। আগরতলা ষড়যন্ত্র মামলার আসামীদের মুক্তি দাবি করেন। ৮ মার্চ (১৯৬৯) পশ্চিম পাকিস্তানে গিয়ে সেখানে পাকিস্তান পিপলস পার্টির নেতা জুলফিকার আলী ভুট্টোর সাথে সাক্ষাত করে গণতন্ত্র ও সমাজতন্ত্র কায়েমের লক্ষ্যে একমত হন। ২৬শে ফেব্রুয়ারি আইয়ুব খান কর্তৃক আহুত গোলটেবিল বৈঠক প্রত্যাখান করে শ্রমজীবীদের ঘেরাও কর্মসূচী পালনে উৎসাহ প্রদান করেন। আইয়ুব খান সরকারের পতনের পর নির্বাচনের পূর্বে "ভোটের আগে ভাত চাই", "ইসলামিক সমাজতন্ত্র" কায়েম ইত্যাদি দাবি উত্থাপন করেন।

সঠিক অনুচ্ছেদ শিরোনাম কোনটি?
titleA. ১৯৬০-১৯৬৯
titleB. জীবনী
titleC. সমাজ সংস্কার
titleD. ১৯৩০-১৯৫৯
উত্তর: titleA
স্ত্রী নক্শী কচ্ছপগুলি সাধারণত দৈর্ঘ্যে ১০-২৫ সেমি(৪-১০ ইঞ্চি) এবং প্রায় ৫০০ গ্রাম (১৮পাউন্ড) ওজনের আর পুরুষগুলি ৭-১৫ সেমি(৩-৬ ইঞ্চি) দীর্ঘ ও প্রায় ৩০০গ্রাম (১১ পাউন্ড) ওজনবিশিষ্ট হয়ে থাকে। বেশিরভাগ নক্শী কচ্ছপের পৃষ্ঠীয় খোলস গাঢ়, মসৃণ, খাঁজহীন এবং জলপাই রঙের। এ প্রজাতির কচ্ছপগুলোর ত্বকও খোলসের মতোই কালচে জলপাই রঙের এবং তার উপর লাল, কমলা, হলুদ ডোরাকাটা থাকে। নক্শী কচ্ছপের উপপ্রজাতিগুলোকে অধিকাংশ ক্ষেত্রেই খোলস দেখে শনাক্ত করা সম্ভব। যেমনঃ পূর্বাঞ্চলীয় কচ্ছপের খোলস সামান্য ঢালু , মধ্যপ্রদেশীয়গুলোর অঙ্কীয় খোলসে ধূসর ছোপ থাকে,দক্ষিণাঞ্চলীয় কচ্ছপদের পৃষ্ঠীয় খোলসে লালচে দাগ আর পশ্চিমাঞ্চলীয়গুলোর অঙ্কীয় খোলসে লাল নক্শা পরিলক্ষিত হয়। এই কচ্ছপদের পা বিশেষভাবে সাঁতারের উপযোগী করে তৈরি এবং পুরুষ কচ্ছপগুলোর পায়ের নখর স্ত্রীগুলোর তুলনায় বড় ও লম্বা হয়। এদের মস্তক বিশেষ বৈশিষ্ট্যপূর্ণ- হলুদ ডোরাযুক্ত এবং চোখের পেছনে হলুদ ছোপ রয়েছে।

সঠিক অনুচ্ছেদ শিরোনাম কোনটি?
titleA. স্বভাব
titleB. শারীরবৃত্তীয় বর্ণনা
titleC. অন্যান্য
titleD. খাদ্যাভাস
উত্তর: titleB
প্রথমেই উল্লেখ্যঃ নিষিদ্ধ ওয়াক্তগুলো [নামাজের নিষিদ্ধ সময় তিনটি। এই তিন সময়ে যেকোনো নফল সালাত আদায় করা নিষেধ। সময়গুলো হলো-১. ফজরের নামাযের পর থেকে নিয়ে সূর্য যখন উদিত হতে থাকে এবং যতোক্ষণ না তার হলুদ রঙ ভালোভাবে চলে যায় ও আলো ভালোভাবে ছড়িয়ে পড়ে। এরজন্য আনুমানিক ১৫-২০ মিনিট সময় প্রয়োজন হয়। ২. ঠিক দ্বিপ্রহরের সময়; যতোক্ষণ না তা পশ্চিমাকাশে ঢলে পড়ে। ৩. সূর্য হলুদবর্ণ ধারণ করার পর থেকে সূর্যাস্ত পর্যন্ত, অর্থাৎ আসরের পর থেকে নিয়ে মাগরিবের পূর্ব পর্যন্ত] এই তিন সময় ছাড়া বাকী যেকোনো সময় ইস্তেখারার সালাত আদায় করা যাবে।

ইসতেখারার সালাত আদায়ের নিয়ম হচ্ছে, দুই রাকাআত নামাজ আদায় করবে। এতে বিশেষ কোনো নির্ধারিত সূরা নেই যে এই এই সূরা পড়তে হবে। সূরা ফাতিহার সাথে যে কোনো সূরা মিলিয়ে পড়লেই হবে। এভাবে সাধারণ নফল নামাযের মত করে দুই রাকাআত নামায আদায় করবে। সালাম ফিরানোর পর নিম্নোক্ত দুআটি পড়বে।

দুআটি মুখস্ত করে আরবিতে পড়লে উত্তম। আর তা সম্ভব না হলে দেখে দেখেও পড়া যাবে। আরবী না জানলে বাংলাতেও দুআ করা যাবে।

সঠিক অনুচ্ছেদ শিরোনাম কোনটি?
titleA. আরবি উচ্চারণ
titleB. বাংলা অর্থ
titleC. ইসতেখারার সালাত আদায়ের নিয়ম
titleD. ইস্তেখারার সালাতের দো‘আ
উত্তর: titleC
কিলিংস জেল থেকে ছাড়া পেলে, ন্যাশনাল রেস্টলিং এল্যায়েন্স এর প্রতিনিধি হয়ে জ্যাকি ক্রোকেট তার সাথে দেখা করে,কিন্তু তিনি মানা করে দেন সঙ্গিত এর প্রতি আরো মনোযোগ দিতে।এর পর তিনি রাজি হোন এবং এনডাব্লিউএ তে ২ বছর থাকে এবং সেখানে তিঞ্জ এনডাব্লিউএ চ্যাম্পিয়নশিপ জেতেন।এটাই কোনো আফ্রিকান আমেরিকান এর প্রথম রেস্টলিং খেতাব।
সঠিক অনুচ্ছেদ শিরোনাম কোনটি?
titleA. এনডাব্লিউএ ওয়ার্ল্ড হেবিওয়েট চ্যাম্পিয়ন (২০০২-২০০৩)
titleB. থ্রি লাইভ ক্রু(২০০৩-২০০৫)
titleC. ইন্ডিপেন্ডেট সার্কিট(১৯৯৭-২০০২)
titleD. পূর্বের জাতিবিবাদ এবং চ্যাম্পিয়নশিপ সাধনা
উত্তর: titleC
তার শিক্ষকগণের মধ্যে উল্লেখযোগ্য কয়েকজন হলেন ক্বারী আসগার আলী, মাওলানা সৈয়দ ফখরুদ্দীন মুরাদাবাদী, মাওলানা ইজাজ আলী, আল্লামা মোহাম্মাদ ইব্রাহিম বলিয়াভী, মাওলানা জলীল আহমেদ কিরানভি, মাওলানা আখতার হুসাইন দেওবন্দি এবং মাওলানা ওয়াহেদুজ্জামান কিরানভি প্রমুখ। এছাড়া তিনি সৌদি আরবের মদীনায় থাকাকালীন অনেক আরব বিদ্বানদের কাছে জ্ঞানচর্চা করেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. শিক্ষকমণ্ডলী
titleC. আধ্যাত্মিকতা
titleD. কর্মজীবন
উত্তর: titleB
ব্রহ্মপুত্র, ঝিনাই ও যমুনা নদীর পলল দ্বারা গড়ে উঠেছে সরিষাবাড়ীর ভূঅঞ্চল। প্রাচীনকালে এ এলাকায় প্রচুর পরিমানে সরিষা উৎপন্ন হতো। উৎপন্ন সরিষা বিক্রির জন্য কালক্রমে এখানে গড়ে উঠে বাজার। ধারণা করা হয় এই সরিষা থেকেই এই অঞ্চলের নামকরণ হয় সরিষাবাড়ী। সরিষাবাড়ী নামকরণের বিষয়ে আর কোন তথ্য জানা যায় না।

একসময় সরিষাবাড়ী পুখরিয়া ও জাফরশাহি পরগনার অন্তর্ভুক্ত ছিল। ব্রিটিশ আমলে সরিষাবাড়ীতে গুরুত্বপূর্ণ নদী বন্দর ছিল। এখানে ব্রিটিশ ও মারোয়াড়ীদের বেলিং কুটির ছিল। সে সময় সরিষাবাড়ী ব্যবসা-বাণিজ্যের জন্য বিখ্যাত ছিল। সরিষাবাড়ীকে বলা হতো দ্বিতীয় নারায়ণগঞ্জ। সরিষাবাড়ীর ইউনিয়ন পিংনা একসময় নাটোরের মহারাণীর শাসনাধীনে ছিল। ব্রিটিশ আমলে পিংনা নদীবন্দর থেকে সিরাজগঞ্জ, নারায়ণগঞ্জ ও কলকাতার সাথে নৌপথে ব্যবসা-বাণিজ্য হতো। সে সময় পিংনায় ফৌজদারি ও মুনসেফ কোর্ট ছিল। মহাকবি কায়কোবাদ পিংনায় পোস্টমাস্টার থাকাকালে “মহাশশ্মান” কাব্যগ্রন্থটি রচনা করেন।

উনবিংশ শতাব্দীর শেষভাগে জামালপুর মহকুমার সর্বত্র কৃষক বিদ্রোহ ছড়িয়ে পড়লে ঐ সময় সরিষাবাড়ী অঞ্চলে জাহেদ খাঁ কৃষকদের সংগঠিত করে অধিকার আদায়ের সংগ্রামে নেতৃত্ব দেন। কৃষক নেতা জাহেদ খাঁ জমিদার-জোতদারদের অবৈধ কর ও খাজনা আরোপের বিরুদ্ধে রুখে দাড়ান। ব্রিটিশ সরকারের জেল-জুলুম উপেক্ষা করে কৃষকদের ঐক্যবদ্ধ করেন।

পূর্বে সরিষাবাড়ী টাঙ্গাইল মহকুমার অধীনে ছিল। ১৯২০ সালে টাঙ্গাইল মহকুমা থেকে জামালপুর মহকুমাধীনে আসে সরিষাবাড়ী। ১৯৬০ সালের ২৯শে আগস্ট সরিষাবাড়ী থানা গঠিত হয়। মহান স্বাধীনতা যুদ্ধের সময় ২৪ এপ্রিল পাকিস্তান বাহিনী সরিষাবাড়ীতে প্রবেশ করে। ১২ ডিসেম্বর সরিষাবাড়ী হানাদার মুক্ত হয়। ১৯৮৩ সারে সরিষাবাড়ী উপজেলায় উন্নীত হয়। ১৯৯০ সালে সরিষাবাড়ী পৌরসভা গঠিত হয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. পটভূমি
titleC. শিক্ষা
titleD. প্রশাসন
উত্তর: titleB
১৯০৮-০৯ মৌসুম থেকে ১৯১১-১২ মৌসুম পর্যন্ত ডেভিড স্মিথের প্রথম-শ্রেণীর খেলোয়াড়ী জীবন চলমান ছিল। জেলা পর্যায়ের ক্রিকেটে রিচমন্ড ক্রিকেট ক্লাবে খেলেন। ১৯১০ থেকে ১৯১৫ সাল পর্যন্ত দলের অধিনায়কত্ব করেন। এ পর্যায়ে ২৪০৪ রান তুলেন। ১৯০৮-০৯ ও ১৯০৯-১০ মৌসুমে ব্যাটিং গড়ে শীর্ষস্থান দখল করেছিলেন তিনি। ভিক্টোরিয়াসহ বিভিন্ন অস্ট্রেলীয় দলের পক্ষে ৪৬টি প্রথম-শ্রেণীর খেলায় অংশ নিয়েছিলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. প্রথম-শ্রেণীর ক্রিকেট
titleD. অস্ট্রেলীয় রুলস ফুটবল
উত্তর: titleC
লাইব্রেরি, ইনডোর গেমস এর জন্য কমনরুম, পদার্থবিজ্ঞান, রসায়ন, জীববিজ্ঞান, কৃষি শিক্ষা, কম্পিউটার শিক্ষা ও উচ্চতর গণিত বিষয়ের জন্য পৃথক ল্যাবরেটরি, মিলনায়তন, স্কাউট-ডেন, সাইকেল গ্যারেজ, ফুলের বাগান, খেলার মাঠ, সহশিক্ষাক্রমিক কার্যাবলী অনুষ্ঠানের ব্যবস্থা, নামাজ ঘর, টিফিন রুম ইত্যাদি

প্রকাশনা
বার্ষিকী, দেয়াল পত্রিকা, স্মৃতি স্মারক, অনিয়মিত পত্রিকা ইত্যাদি

সঠিক অনুচ্ছেদ শিরোনাম কোনটি?
titleA. শিক্ষা সহায়ক সুবিধাদি
titleB. বিজ্ঞানাগার
titleC. শিক্ষক ও অন্যান্য কর্মচারী গন
titleD. অবকাঠামো
উত্তর: titleA
তামাং ২০১৪ সালে অনুষ্ঠিত, ২০১৪ এএফসি অনূর্ধ্ব-১৬ চ্যাম্পিয়নশিপ এ নেপাল অনূর্ধ্ব-১৭ দলের প্রতিনিধিত্ব করেন। তিনি ওই দলের সহ অধিনায়ক ছিলেন। ওই টুর্নামেন্টে নেপালের প্রথম ম্যাচের প্রতিপক্ষ ছিল উজবেকিস্তান দল। সেই ম্যাচে নিয়মিত অধিনায়ক বিমল ঘরতি মাগার এর অনুপস্থিতিতে অনন্ত তামাং নেপাল দলের অধিনায়কত্ব করেন। ম্যাচটিতে নেপাল ১-১ গোলে ড্র করে। 
এছাড়াও উত্তর কোরিয়া এর বিপক্ষে নিজেদের শেষ ম্যাচে নেপাল ৪-১ ব্যবধানে পরাজিত হয়। সেই ম্যাচে নেপালের হয়ে একমাত্র গোলটি করেন তামাং।
সঠিক অনুচ্ছেদ শিরোনাম কোনটি?
titleA. অনূর্ধ্ব-২৩
titleB. অনূর্ধ্ব-১৬
titleC. অনূর্ধ্ব-১৯
titleD. আন্তর্জাতিক ক্যারিয়ার
উত্তর: titleB
তুরস্কে এসে তার সাথে অপর বিপ্লবী পাণ্ডুরং খানকোজে'র সাথে আলাপ হয়। আমেরিকা থেকে আগত গদর পার্টির বিপ্লবী এবং মধ্যপ্রাচ্যের ব্রিটিশ ভারতীয় বাহিনী থেকে পলাতক বা বন্দী দেশীয় সেপাইদের নিয়ে এক মুক্তিবাহিনী তৈরীর পরিকল্পনা করেন তারা। তাদের উদ্দেশ্য ছিল ইরান ও বালুচিস্তানের ভেতর দিয়ে ভারতে প্রবেশ করে ইংরেজ শাসনের উচ্ছেদ সাধন। তুরস্কে, আনোয়ার পাশা (সৈনিক) ও তালাত পাশার সাথে দেখা করে নিজেদের পরিকল্পনা ব্যক্ত করেন। আফগানিস্তান ও বালুচ সীমান্ত এলাকায় প্রমথনাথ ব্রিটিশ পুলিশের গুলিতে আহত হন। আর ইরান সরকার কে চাপ দিয়ে ব্রিটিশরা মুক্তিবাহিনীর বিপ্লবী সৈনিকদের বন্দী করে। তাদের প্রায় সকলকেই গুলি করে মারা হয়। প্রমথনাথ একাধিকবার ইংরেজ পুলিশের হাতে ধরা পড়লেও পলায়নে সক্ষম হন ও আশ্রয় নেন উত্তর ইরানের পার্বত্য উপজাতির মধ্যে। ১৯২১ সালে বীরেন চট্টোপাধ্যায়, ভূপেন্দ্রনাথ দত্ত প্রমুখদের অনুরোধে সোভিয়েত ইউনিয়ন সরকার প্রমথনাথকে উদ্ধার করে আনে ইরান থেকে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অধ্যাপনা
titleC. মুক্তিবাহিনী গঠন
titleD. বিপ্লবী কর্মকান্ড
উত্তর: titleC
সজনীকান্ত দাশ তার "বাংলার কবিগান" গ্রন্থে লেখেন, বাংলার বিভিন্ন অঞ্চলে বিভিন্ন সময়ে প্রচলিত বিভিন্ন সাংগীতিক ধারার মিলনে কবিগানের জন্ম। এই ধারাগুলির নাম বহু বিচিত্র – তরজা, পাঁচালি, খেউড়, আখড়াই, হাফ আখড়াই, ফুল আখড়াই, দাঁড়া কবিগান, বসা কবিগান, ঢপকীর্তন, টপ্পা, কৃষ্ণযাত্রা, তুক্কাগীতি ইত্যাদি। ঈশ্বরচন্দ্র গুপ্ত ও ড. হরেকৃষ্ণ মুখোপাধ্যায়ের মতো খ্যাতনামা সাহিত্য গবেষকগণ কবিগান নিয়ে অনেক গবেষণা করেছেন।

ড. সুশীল কুমার দের মতে, অষ্টাদশ শতাব্দীর প্রথম ভাগে, এমনকি সপ্তদশ শতাব্দীতেও কবিগানের অস্তিত্বের প্রমাণ পাওয়া যায়। কিন্তু কবিওয়ালাদের প্রকৃত বিকাশকাল হল ১৭৬০ থেকে ১৮৩০ সালের মধ্যবর্তী সময়। এই সময় বাংলা কাব্যের ধর্মীয় ও আনুষ্ঠানিক উপাদানগুলি ফিকে হয়ে আসতে শুরু করেছিল। বাংলা কাব্যও বৈষ্ণব কবিতার ধারা থেকে বেরিয়ে আসার চেষ্টা করছিল। অষ্টাদশ শতাব্দীর মধ্যভাগে মুদ্রণযন্ত্রের আবির্ভাব এই বেরিয়ে আসার প্রচেষ্টাকে সার্থক করে তোলে। অষ্টাদশ শতাব্দীর শেষভাগ থেকে পরবর্তী অর্ধশতাব্দীকাল নব্য কবিগান এবং পাঁচালি গান কলকাতা ও তৎসংলগ্ন অঞ্চলে এতটাই জনপ্রিয়তা অর্জন করে যে সাহিত্যের অন্যান্য ধারাগুলির অস্তিত্বই বিপন্ন হয়ে পড়েছিল। পরবর্তীকালে কলকাতায় কবিগানের জনপ্রিয়তা হ্রাস পেলেও গ্রামবাংলায় এর জনপ্রিয়তা কিছুমাত্র কমেনি।

ড. সুশীল কুমার দে কবিওয়ালাদের প্রশংসাই করেছেন। তার মতে, এঁরা ছিলেন সমাজের নিচু তলার মানুষ। সমাজের নিচু তলার মানুষদের মধ্যেই ছিল এঁদের জন্ম ও বিচরণ। তাই এই সমাজের চিন্তাভাবনা অনুভূতিগুলি তারা ভালই বুঝতেন। আধুনিক সাহিত্যকার সমাজের যে অংশকে অশিক্ষিত মনে করে আত্মতৃপ্তি লাভ করেন, সেই অংশে এঁদের জনপ্রিয়তা ছিল অবিসংবাদী।

সঠিক অনুচ্ছেদ শিরোনাম কোনটি?
titleA. শব্দ-ব্যবহার
titleB. কবিয়াল
titleC. ইতিহাস
titleD. প্রকৃতি
উত্তর: titleC
থাম্ব|অক্সফোর্ড বিশ্ববিদ্যালয়ের অক্সফোর্ড ইউনিয়নে ২৪ অক্টোবর ২০১৮ সালে মানসী প্রধান
২০১৪ সালে, মানসী প্রধান সমগ্র ভারতে ১০০০০ স্বেচ্ছাসেবীদের নিয়ে গড়ে তোলেন নির্ভয়া বাহিনী। তিনি ভারতের সব রাজ্য সরকার এর কাছে চার-দফা দাবী (ফোর পয়েন্ট চার্টার) উত্থাপন করেন এবং যার পরিপ্রেক্ষিতে বেশ কিছু রাজ্য সরকার দাবীগুলোকে যথোপযুক্ত সংশোধন করার মাধ্যমে কার্যকর পদক্ষেপ গ্রহণ করেছে।

চার-দফা দাবী (ফোর পয়েন্ট চার্টার) হলো--

সঠিক অনুচ্ছেদ শিরোনাম কোনটি?
titleA. সাহিত্য কর্ম
titleB. জন্ম
titleC. নির্ভয়া বাহিনী
titleD. অনার ফর উইমেন ন্যাশনাল ক্যাম্পেইন প্রতিষ্ঠা
উত্তর: titleC
স্ক্যান্ডিনেভিয়ায় মদ্যপানের হার খুব বেশি ছিল, যার ফলে ঊনবিংশ শতাব্দীতে মদ্যপান প্রসঙ্গে একটি শক্তিশালী নিষেধাজ্ঞা আন্দোলনের সূচনা হয়েছিল। ম্যাগনুসন (১৯৮৬) ব্যাখ্যা করে যে কেন ১৮২০-৫০ সালের সুইডেনের একটি সাধারণ প্রাক-শিল্প আমলের গ্রামে (এস্কিলস্টুনা) স্পিরিট গ্রহণের হার এত বেশি ছিল। কামারদের এই শহরটির অর্থনৈতিক বৈশিষ্ট্যটি ভার্লাগ বা কুটির উদ্যোগের উত্পাদন পদ্ধতির উপর ভিত্তি করে ছিল এর ধার সম্পর্কিত জটিল আন্তঃ যোগাযোগ ব্যবস্থা। সরাইখানা সাংস্কৃতিক ও ব্যবসায়িক জীবনে গুরুত্বপূর্ণ ভূমিকা পালন করেছিল এবং এমন জায়গাগুলো গমনের ফলে যেখানে কাজ এবং অবসরকে মিলেমিশে একাকার হয়ে যেত। অতিরিক্ত পরিমানে মদ্যপান সামাজিক সম্পর্ক তৈরিতে সহায়তা করেছিল যেখানে কারিগর এবং কর্মীরা সুরক্ষা খুঁজতো। অর্থ সাশ্রয়ের পরিবর্তে পানীয় কেনা যৌক্তিক কৌশল ছিল যা নগদ অর্থনীতির সাথে সামঞ্জস্য হওয়ার আগে সহকর্মী কারিগরদের সাথে নিজের সম্মান বাড়াতে অপরিহার্য ছিল যা তাদের ভার্লাগ পুঁজিবাদীর সাপেক্ষে অগ্রাধিকারের পক্ষে যেতে পারে।

সঠিক অনুচ্ছেদ শিরোনাম কোনটি?
titleA. স্ক্যান্ডিনেভিয়া
titleB. গ্রিস
titleC. মেক্সিকো
titleD. জার্মানি
উত্তর: titleA
চন্দনাইশ উপজেলার সমগ্র পূর্বাংশ জুড়ে ও সর্ব-উত্তরে ধোপাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পশ্চিমে দোহাজারী পৌরসভা, হাশিমপুর ইউনিয়ন, কাঞ্চনাবাদ ইউনিয়ন, পটিয়া উপজেলার কচুয়াই ইউনিয়ন ও হাইদগাঁও ইউনিয়ন; উত্তরে রাঙ্গুনিয়া উপজেলার পদুয়া ইউনিয়ন; পূর্বে সাতকানিয়া উপজেলার পুরানগড় ইউনিয়ন, বান্দরবান জেলার বান্দরবান সদর উপজেলার কুহালং ইউনিয়ন ও বান্দরবান পৌরসভা এবং দক্ষিণে দোহাজারী পৌরসভা ও সাতকানিয়া উপজেলার পুরানগড় ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. অবস্থান ও সীমানা
titleC. শিক্ষা ব্যবস্থা
titleD. খাল ও নদী
উত্তর: titleB
১৯৫০-এর দশকে রাধিকা মোহন মৈত্র শিল্পী হিসাবে সুনাম অর্জন করেছিলেন, সেই সময় তিনি ভারতে এবং বিশ্বের নানা দেশে সঙ্গীতানুষ্ঠান করতেন এবং তার চাহিদা খুব ছিল। বেতারে আবৃত্তি ছাড়া, তিনি ভারত সরকারের কর্তৃক আয়োজিত সাংস্কৃতিক প্রতিনিধি দলের অংশ হিসাবে আফগানিস্তান, অস্ট্রেলিয়া, চীন, নিউজিল্যান্ড এবং ফিলিপাইনের মতো দেশগুলিতে সঙ্গীতানুষ্ঠান করেছিলেন। ১৯৬৫ সালে, তিনি মার্কিন যুক্তরাষ্ট্রের একটি বেসরকারী সফরেও সঙ্গীত অনুষ্ঠানে অংশগ্রহণ করেছিলেন। তবে এই সময় থেকেই তিনি ধীরে ধীরে তিনি তার সঙ্গীতানুষ্ঠান কম করতে থাকেন, পরিবর্তে সরোদ এবং সেতার শেখানোর দিকে মনোনিবেশ করবার সিদ্ধান্ত নেন। তিনি বেশিরভাগ সময় তার ছাত্রদের পাঠানো নতুন শিক্ষার্থীদেরই শেখতেন, কখনও কখনও তিনি সরাসরি পড়াতেন এবং অন্যান্য সময় তিনি কোনও ছাত্রকে এই কার্যটি অর্পণ করতেন।

সঠিক অনুচ্ছেদ শিরোনাম কোনটি?
titleA. দেহত্যাগ
titleB. সঙ্গীত জীবন
titleC. ব্যক্তিগত জীবন
titleD. প্রারম্ভিক জীবন
উত্তর: titleB
২০১১ সালের জনগণনায় এই শহরটির মোট জনসংখ্যা ১৪,৬২,৪২০ জন। মাদুরাই কর্পোরেশন এলাকায় মোট জনসংখ্যা ১০,১৭,৮৬৫। মোট জনসংখ্যার মধ্যে ০-৬ বছরের শিশুর সংখ্যা ১,০০,৩২৪ জন।

২০১১ সালের জনগণনা অনুযায়ী, এই শহরের গড় স্বাক্ষরতার হার ছিল ৮১.৯৫ শতাংশ।

২০১১ সালের ধর্মীয় গণনা অনুযায়ী মাদুরাই শহরের হিন্দু জনসংখ্যা ৮৫.৮%, মুসলমান জনসংখ্যা ৮.৫%, খ্রীষ্টান ৫.২% এবং ০.৫% অন্যান্য। তামিল এখানকার প্রধান মাতৃভাষা।

সঠিক অনুচ্ছেদ শিরোনাম কোনটি?
titleA. সড়ক পথ
titleB. ভূগোল
titleC. রেল পথ
titleD. জনসংখ্যা
উত্তর: titleD
১৮৩৯ সালের ৩ ফেব্রুয়ারি এইচএমএস ওয়েলেসলি গুলি চালিয়ে এবং মনোরার স্থানীয় কাঁচা দুর্গটি দ্রুত ধ্বংস করার পরে ব্রিটিশ ইস্ট ইন্ডিয়া সংস্থা করাচী দখল করে। শহরটি ১৮৪৩ সালে ব্রিটিশ ভারতে অধিভুক্ত করা হয়। পরে মিয়াণীর যুদ্ধে বিজয়ের পরে সিন্ধু অঞ্চলটি মেজর জেনারেল চার্লস জেমস নেপিয়ার দ্বারা দখল করা হয় এবং শহরটি সদ্য গঠিত সিন্ধ প্রদেশের রাজধানী হিসাবে ঘোষণা করা হয়।

শহরের কৌশলগত গুরুত্বের কথা স্বীকৃত করে, ১৮৫৪ সালে ব্রিটিশরা করাচী বন্দর প্রতিষ্ঠা করে। নবনির্মিত বন্দর ও রেল অবকাঠামো এবং সেইসাথে পাঞ্জাব এবং অভ্যন্তরীণ সিন্ধুতে নতুন সেচ জমির উৎপাদনশীল অঞ্চলগুলি থেকে থেকে কৃষি রপ্তানি বৃদ্ধির কারণে করাচি দ্রুত ব্রিটিশ ভারতের পরিবহনের কেন্দ্রস্থল হয়ে ওঠে। ব্রিটিশরাও প্রথম অ্যাংলো-আফগান যুদ্ধে ব্রিটিশ যুদ্ধের প্রয়াসকে সহায়তা করার জন্য করাচি সেনানিবাসকে সামরিক গ্যারিসন হিসাবে উন্নিত করে।

সঠিক অনুচ্ছেদ শিরোনাম কোনটি?
titleA. জনমিতি
titleB. ব্রিটিশ রাজ
titleC. পরিবহন
titleD. ইতিহাস
উত্তর: titleB
মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লিভারমোর অঞ্চলে ১৯৫২ সালে প্রতিষ্ঠিত হয় দ্বিতীয় পারমাণবিক অস্ত্র গবেষণাগার ও ক্যালিফোর্নিয়া বিশ্ববিদ্যালয়ের "তেজস্ক্রিয়তা সংক্রান্ত গবেষণাগার" যা বর্তমানে লরেন্স লিভারমোর ন্যাশনাল ল্যাবরেটরি নামে পরিচিত। তিন এ গবেষণাগারের সহ-প্রতিষ্ঠাতা হিসেবে গুরুত্বপূর্ণ অবদান রাখেন ও প্রতীকি হয়ে আছেন। গবেষণাগারটিতে তিনি আর্নেস্ট ও লরেন্সের পাশাপাশি একাধারে পরিচালক এবং সহযোগী পরিচালক হিসেবে অনেকগুলো বছর অতিক্রমণ করেন। সেখানে তিনি পরবর্তী প্রায় চার দশককাল অতিক্রমণ করেন এবং গবেষণাগারটিকে মার্কিন যুক্তরাষ্ট্রের পারমাণবিক অস্ত্র নির্মাণের প্রধান কারখানায় রূপান্তর করেন। ১৯৫৪ থেকে ১৯৫৮ এবং ১৯৬০ থেকে ১৯৭৫ সাল পর্যন্ত তিনি এর সহযোগী পরিচালক ও ১৯৫৮ থেকে ১৯৬০ সাল পর্যন্ত পরিচালক পদে আসীন ছিলেন। পরিচালকের পদ থেকে অবনমন ঘটলেও ১৯৬০-এর দশকে পারমাণবিক অস্ত্র নিষিদ্ধকরণ বিষয়ে কংগ্রেসে উপস্থাপিত প্রস্তাব অনুমোদনের প্রাক্কালে টেলিভিশনসহ বিভিন্ন গণমাধ্যমে জোরালো প্রচারণা চালান। চাকুরীজীবনের পাশাপাশি ১৯৫৩ থেকে ১৯৬০ সাল পর্যন্ত বার্কেলে এলাকায় অবস্থিত ক্যালিফোর্নিয়া বিশ্ববিদ্যালয়ে পদার্থবিদ্যার অধ্যাপকের দায়িত্ব পালন করেন। ১৯৬৩ সালে ক্যালিফোর্নিয়া বিশ্ববিদ্যালয় ও লরেন্স লিভারমোর ন্যাশনাল ল্যাবরেটরিতে প্রায়োগিক বিজ্ঞান বিভাগ প্রতিষ্ঠা করেন। এরফলে তাকে সম্মানসূচক অধ্যাপক হিসেবে মর্যাদা দেয়া হয়।
পরবর্তীতে ১৯৭০ সাল পর্যন্ত ক্যালিফোর্নিয়া বিশ্ববিদ্যালয়ে প্রফেসর-এট-লার্জ পদে দায়িত্বে ছিলেন। ১৯৭৫ সালে অধ্যাপনার পেশা ও লরেন্স লিভারমোর ন্যাশনাল ল্যাবরেটরি থেকে অবসর গ্রহণ করেন। তার সম্মানে লিভারমোর ল্যাবরেটরিতে এমিরেটাস পরিচালক পদ সৃষ্টি করা হয় এবং হুভার ইনস্টিটিউশনে সিনিয়র রিসার্চ ফেলোরূপে নিযুক্তি দেয়া হয়।

১৯৮৩ সালে থমাস জেফারসন স্কুলে জর্জ রেইজম্যানের পরিচালনায় "বিষয়বস্তুতা" শীর্ষক বুদ্ধিজীবিদের এক সম্মেলনে দাঁড়িয়ে তাকে সম্মাননা জানানো হয়।

সঠিক অনুচ্ছেদ শিরোনাম কোনটি?
titleA. লরেন্স লিভারমোর ন্যাশনাল ল্যাবরেটরি
titleB. প্রারম্ভিক জীবন
titleC. সম্মাননা
titleD. আরো পড়ুন
উত্তর: titleA
চীনা উপকথায় বিশেষ এক জন্তুর নাম কি-লিন। কি-লিনকে নেওয়া যায় চীনের ইউনিকর্ন হিসেবে। যদিও গ্রীক উপকথার কাইমেরার সাথেও কি-লিনের মিল বিদ্যমান। কি-লিনের শরীর দেখতে হরিণের মতো কিন্তু মাথাটা সিংহের। সবুজ আঁশ দিকে ঢাকা শরীর। একটা লম্বা শিং মাথার ঠিক মধ্যভাগে স্থিত। জাপানি উপকথায় কিরিন নামে যে জন্তুর ধারণা, তা চীনা কি-লিন থেকেই এসেছে বলে মনে করা হয়। কি-লিনকে শান্তিপ্রিয় এবং অলৌকিক হিসাবে গণ্য করা হয়। সে সবুজ ঘাসের উপর দিয়ে যাবার সময় একটা পাতাও ক্ষতিগ্রস্থ হয় না। তারপরেও তাদের যাতায়াত অধিকাংশ সময় মেঘ কিংবা পানির উপর দিয়ে। একটা মানুষ ভালো না খারাপ, তার দিকে তাকিয়েই বুঝে নিতে সক্ষম তারা। সাধারণ সময়ে শান্ত হলেও মন্দ লোকদের শাস্তি দেবার জন্য তারা নিজের অমেয় শক্তির প্রকাশ ঘটায়। ইউনিকর্নের মতোই তাকে উর্বরতা ও সৌভাগ্যের প্রতীক হিসাবে দেখা হয়। তারা শিল্পকলায় উঠে এসেছে নবদম্পতির জন্য সন্তান দানকারী হিসাবে।

সঠিক অনুচ্ছেদ শিরোনাম কোনটি?
titleA. সঙ্গায়ন
titleB. ইতিহাস
titleC. ইউরোপীয় উপকথা
titleD. চীনের উপকথা
উত্তর: titleD